Document ID: 31992D0039

KOMISSION PÄÄTÖS,
tehty 13 päivänä joulukuuta 1991,
peruskoulutusta saavien tullivirkamiesten ammatillista koulutusta koskevasta yhteisön toimintaohjelmasta (Matthaeus) 20 päivänä kesäkuuta 1991 tehtyä neuvoston päätöstä koskevien tiettyjen soveltamismääräysten vahvistamisesta (92/39/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tullivirkamiesten ammatillista koulutusta koskevasta yhteisön toimintaohjelmasta (Matthaeus) 20 päivänä kesäkuuta 1991 tehdyn neuvoston päätöksen 91/341/ETY() ja erityisesti sen 9 artiklan,
sekä katsoo, että
kyseisen päätöksen 4 artiklan c kohdan mukaan komission on laadittava yhteisiä koulutusohjelmia tullivirkamiehille,
nämä yhteiset ohjelmat ovat välttämättömiä, jotta Matthaeus-ohjelman päämäärät, ja erityisesti yhteisön lainsäädännön yhdenmukainen soveltaminen yhteisön ulkorajoilla, voidaan saavuttaa,
nämä yhteiset ohjelmat ovat tarpeen jäsenvaltioiden tullioppilaitoksissa nykyään annetun opetuksen erojen vuoksi,
on välttämätöntä ensisijaisesti laatia yhteinen koulutusohjelma peruskoulutusta saaville tullivirkamiehille; tämän ohjelman on sisällettävä toisaalta tulliasiat kokonaisuudessaan ja toisaalta yhteisiä politiikkoja koskevat periaatteet sekä välillistä verotusta koskevat periaatteet, koska ne liittyvät läheisesti yhteisön tullilainsäädäntöön ja kaikkiin näihin oppiaineisiin,
eräät kansainväliset yleissopimukset muodostavat tärkeän yhteisöoikeuden lähteen ja näin ollen on tärkeää, että tullivirkamiehet ovat tietoisia näihin yleissopimuksiin kuuluvista määräyksistä ja niiden vaikutuksesta yhteisön lainsäädäntöön,
on välttämätöntä, että Euroopan yhteisöjen oikeudelliset periaatteet ja perusperiaatteet saavat suuren osan opetuksessa, koska tullivirkamiehet joutuvat yhä useammin toimimaan koko yhteisön lukuun,
tämä yhteinen ohjelma muodostaa yhdistävän tekijän yhteisön tulliopetuksessa ja myötävaikuttaa siihen, että tullivirkamiehet on entistä tietoisempia tehtäviensä laajenevasta yhteisöllisestä ulottuvuudesta, ja
tässä päätöksessä määrätyt toimenpiteet ovat Matthaeus-komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Järjestetään jäsenvaltioiden tullioppilaitoksissa tullivirkamiehille tarkoitettu ammatillista koulutusta koskeva yhteinen ohjelma, jäljempänä "ohjelma", jonka sisältö täsmennetään liitteessä.
2 artikla
Tässä päätöksessä tarkoitetaan:
1) `tullioppilaitoksella` laitosta, jossa tullivirkamiehille annetaan ammatilliseen koulutukseen liittyvää opetusta;
2) `peruskoulutusta saavilla virkamiehillä` uraansa aloittelevia tai sillä eteneviä virkamiehiä sekä jo palveluksessa olevia virkamiehiä, jotka ovat kuitenkin olleet kyseisellä hallintoalalla alle viisi vuotta.
3 artikla
Yhteinen ohjelma on työpaikan sijainnista riippumatta tarkoitettu tullivirkamiehille, jotka soveltavat yhteisön lainsäädäntöä.
4 artikla
1. Yhteinen ohjelma koskee kaikkia peruskoulutusta saavia virkamiehiä.
2. Peruskoulutuksen päättäneiden virkamiesten osalta kansalliset hallinnot jakavat jatkokoulutusseminaarien yhteydessä yhteisen koulutusohjelman sisältämää tietoa, siinä määrin kuin se on tarpeen.
5 artikla
Yhteisen ohjelman sisältämän opetuksen on oltava jakaantunut ajanjaksolle, joka vastaa kunkin kansallisen tullihallinnon peruskoulutuksen kestoa. Niiden tullihallintojen osalta, jotka eivät nykyään anna peruskoulutusta, tämä ajanjakso voi olla enintään kolme vuotta.
6 artikla
Kunkin jäsenvaltion on toimitettava komissiolle ne täytäntöönpanomääräykset ja -menettelyt, jotka on toteutettu yhteisen ohjelman soveltamiseksi.
7 artikla
Yhteisen ohjelman soveltaminen ei vaikuta täydentävien kansallisten ohjelmien soveltamiseen tullioppilaitoksissa.
8 artikla
Jäsenvaltioiden on sovellettava yhteistä ohjelmaa 1 päivästä tammikuuta 1992 alkaen.
9 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä joulukuuta 1991.

Labels: 4
10
3
9
15